**Pareiškėjo pavadinimas:** Prienų rajono savivaldybės administracija.

**Projekto pavadinimas:** Kašonių kaimo vandens gerinimo įrenginių statyba.

**Paraiškos nr.:** LEADER-12-PRIENAI-02-005.

**Projekto aprašymas:** Projekto pareiškėjas ir vykdytojas – Prienų rajono savivaldybės administracija yra savivaldybės biudžetinė įstaiga, kuri numato įgyvendinti projektą „Kašonių kaimo vandens gerinimo įrenginių statyba“.

Vietos projekto esmė vietos, poreikio pagrindimas:Kašonys – gyvenvietė Prienų savivaldybes Jiezno seniūnijos teritorijoje, 16 km į rytus nuo Prienų ir 5 km į šiaurę nuo Jiezno. Kašonių gyventojams centralizuotai tiekiamas požeminis, prastos kokybės vanduo. Vanduo gyvenvietėje naudojamas ūkio – buities reikmėms ir gamybai. Prastos kokybės vanduo kelia nepatogumus kaimo gyventojams, jų buitinei technikai ir sveikatai, todėl šiuo projektu numatyta pastatyti naujus geležies šalinimo įrenginius. Planuojama vandenį iš gyvenvietės vandenvietės centralizuotai tiekti vartotojams. Gyvenvietėje iki šiol nebuvo geležies šalinimo įrenginių, todėl planuojama įrengti visiškai naujus įrenginius. Išvalytas požeminis vanduo pilnai atitiks higienos normos reikalavimus.

Siekiant projekto tikslų ir uždavinių, yra parengtas vandens gerinimo įrenginių įrengimo statybos supaprastintas projektas.

Kadangi, pagrindinė vandens kokybės problema yra geležies ir amonio kiekiai požeminiame vandenyje, suprojektuoti vandens ruošimo įrenginiai: du aeratoriai ir du filtrai, papildoma įranga – kompresorius, automatikos ir valdymo įrenginiai, bei plovimo vandens šalinimo ir skaidrinimo įrenginiai, kurie veiks automatiškai. Vandens ruošimo įrenginiai bus skirti pašalinti geležį, o taip pat sumažinti amonio koncentraciją. Įrenginiai suprojektuoti esamos gyvenvietės vandenvietės teritorijoje. Vandenvietė yra valstybinėje žemėje. Paplavų rezervuaras bus statomas taip pat vandenvietės teritorijoje, o paplavos išleidžiamos į infiltracinus šulinius.

Projekto veiklos: Šiuo projektu numatoma pastatyti naujus vandens ruošimo įrenginius, kurių našumas 6 m3 /h.

Įgyvendinant projekto veiklą numatyta atlikti šiuos darbus ir paslaugas: rangos darbus, statinio statybos techninę priežiūrą, viešinti projekto rezultatus bei konsultuotis vietos projekto įgyvendinimo klausimais.

Projekto rezultatai ir nauda: Įgyvendinus projektą bus naujai įrengti geriamo vandens įrenginiai, kurie yra skirti pašalinti geležį, o taip pat sumažinti amonio koncentraciją. Išvalytas požeminis vanduo pilnai atitiks higienos normos reikalavimus. Kašonių kaimo gyventojai bus aprūpinti centralizuotai tiekiamu kokybišku geriamu vandeniu. Naudojant kokybišką vandenį, pagerės gyventojų sveikatingumas, nekils problemų naudojantis buitine technika.

Atlikti projekto parengimo darbai:

* Savivaldybės taryba yra priėmusi sprendimą dėl pritarimo projekto įgyvendinimui ir bendrafinansavimui iš savivaldybės biudžeto;
* Savivaldybės administracija yra suformavusi projekto administravimo grupę (paskirtas projekto vadovas, finansininkas);
* Vadovaujantis technine užduotimi bei normatyviniais dokumentais, parengtas Kašonių gyvenvietės vandens gerinimo įrenginių įrengimo statybos supaprastintas projektas bei viešojo pirkimo būdu, parinktas rangovas, kuris patvirtinus paraiškos finansavimą, atliks rangos darbus.

Projekto technologinis, institucinis ir finansinis tęstinumas bus užtikrintas perduodant įrenginius eksploatuoti atitinkamoms institucijoms. Už technologinį tęstinumą bus atsakingi UAB ,,Prienų vandenys“, kurie vykdys geriamojo vandens tiekimą ir teiks nuotekų tvarkymo paslaugas. UAB ,,Prienų vandenys“ Prienų rajono savivaldybei administracijai nuolat teiks informaciją apie tiekiamo geriamojo vandens kokybę, jos pablogėjimą, avarijas. Už institucinį ir finansinį tęstinumą bus atsakinga Prienų rajono savivaldybės administracija, kuri yra sudariusi projekto administravimo grupę taip pat savo biudžete numato skirti lėšų įrenginių priežiūrai.

Vietos projektas nepažeidžia ES horizontaliųjų sričių: darnaus vystymosi, lygių galimybių, regioninės plėtros bei informacinės visuomenės. Prienų rajono savivaldybės administracija įsipareigoja be rašytinio strategijos vykdytojo (VVG) ir Agentūros sutikimo mažiausiai penkerius metus nuo Vietos projekto vykdymo sutarties pasirašymo nedaryti esminio projekte numatytos veiklos pasikeitimo.

**Projekto bendrasis tikslas:** Pagerinti tiekiamo vandens kokybę Kašonių kaime..

**Specialusis tikslas:** Kašonių kaime įrengti naujus vandens ruošimo įrenginius, kurie pašalintų iš vandens geležį, taip pat sumažintų amonio koncentraciją.

**Projekto uždaviniai:**

1. Pastatyti karkasinį statinį;
2. Įrengti vandens nugeležinimo ir kokybės gerinimo įrangą;
3. Atlikti lauko inžinerinių tinklų statybos darbus.

**Projekto įgyvendinimo trukmė:** 27 mėnesiai.

**Projekto vertė su PVM:** 336 063,25 Lt.

**Paramos suma:** 249 964,40 Lt

**Iš paramos lėšų netinkama finansuoti PVM suma, kuri apmokama iš šiam tikslui skirtų ŽŪM bendrųjų valstybės asignavimų:** 52 492,53 Lt.

**Pareiškėjo ir (ar) partnerio indėlis:** 33 606,32 Lt.